आम आदमी पार्टी ने इस बारे में पुलिस के पास शिकायत भी दर्ज कराई है. हालांकि पुलिस ने किसी बड़ी घटना से इनकार किया है.इस ख़बर के तुरंत बाद मनीष सिसौदिया ने ट्वीट किया, "क्या इस तरीके से कांग्रेस राहुल गांधी को अमेठी से जिताना चाहती है. कुमार और आप के स्वयंसेवकों पर हमला. जान दे देंगे, लेकिन झुकेंगे नहीं."शिकायत के मुताबिक इस घटना में दो लोग घायल हुए हैं. कुमार विश्वास ने स्थानीय कांग्रेस कार्यकर्ता पर आरोप लगाया है कि उन्होंने करीब 30 लोगों के साथ उनके काफिले पर हमला किया.उनका आरोप है कि इस दौरान एक राड से उनके कंधे पर वार किया गया.आम आदमी पार्टी के फेसबुक पेज के मुताबिक ये हमला जगदीशपुर में हुआ. इसके मुताबिक इस हमले में कुमार विश्वास और कुछ दूसरे लोग घायल हुए हैं.अमेठी के एसपी हीरालाल ने बीबीसी को बताया कि आम आदमी पार्टी के तरफ से इस बारे में शिकायत दर्ज कराई गई है. उन्होंने कहा कि जगदीशपुर के एसओ मौके पर गए हैं, लेकिन किसी के घायल होने की ख़बर नहीं है.उन्होंने कहा कि घटना की जाँच ज़ारी है.इससे पहले अमेठी में कुमार विश्वास पर एक बार और हमला हो चुका है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)